Βαγγέλης Βλάχος

Ο Βαγγέλης Βλάχος (Νέα Αρτάκη, 6 Ιανουαρίου 1962) είναι Έλληνας πρώην διεθνής ποδοσφαιριστής και νυν προπονητής της Α.Ε. Μυκόνου.

 Καριέρα ποδοσφαιριστή 

 Σε συλλογικό επίπεδο 
Ξεκίνησε την επαγγελματική του καριέρα στην ΑΕΚ, προερχόμενος από τις ακαδημίες της, το 1980 και έμεινε στην ομάδα πέντε χρόνια, έως το 1985. Στην παρουσία του εκεί, κατέκτησε το κύπελλο Ελλάδας το 1983 και από την επόμενη χρονιά, έως ότου έφυγε, έγινε ο αρχηγός της ομάδας.

Το 1985 μεταγράφηκε στον Παναθηναϊκό, στον οποίο έμεινε ως το 1991, κατακτώντας 3 πρωταθλήματα (1986, 1990, 1991) και 4 κύπελλα Ελλάδας (1986, 1988, 1989, 1991), όπως επίσης και το Σούπερ Καπ του 1988.

Έκλεισε την καριέρα του, αγωνιζόμενος για μια περίοδο (1991-92), στην Κόρινθο.

 Στις εθνικές ομάδες 
Έχει αγωνιστεί 4 φορές στην εθνική Ελλάδας το διάστημα 1982-1987. Επίσης μεταξύ 1984-1987 συμμετείχε σε 3 αγώνες (1 γκολ) με την ολυμπιακή ομάδα της Ελλάδας.

 Καριέρα προπονητή 
Ξεκίνησε την προπονητική του καριέρα το 1999 από την Ξάνθη, όπου παρέμεινε μια περίοδο. Το 2000 ανέλαβε προπονητής της Παναχαϊκής και το 2001 του Απόλλων Καλαμαριάς. Το 2002 είχε ένα σύντομο πέρασμα από τον Φωστήρα, καθώς λίγο αργότερα στην ίδια περίοδο συνέχισε στην Καλλιθέα. Το 2003 ανέλαβε τον Ιωνικό, από τον οποίο αποχώρησε το 2005, για να συνεχίσει στον ΟΦΗ,Ο Βαγγέλης Βλάχος τεχνικός στον ΟΦΗ, sports.in.gr ενώ το 2006 είχε ένα σύντομο πέρασμα από τον ΠανιώνιοΟ Βαγγέλης Βλάχος στον Πανιώνιο, www.sport-fm.gr και μετά το τέλος της θητείας του εκεί, αποσύρθηκε για τρία χρόνια λόγω οικογενειακών υποχρεώσεων.

Επέστρεψε στην προπονητική τον Οκτώβριο του 2009 με τον Αστέρα Τρίπολης, όπου παρέμεινε έως τα μέσα Ιανουαρίου 2011.Τέλος ο Βλάχος από τον Αστέρα Τρίπολης, www.novasports.gr Έπειτα από 1½ έτος, ανέλαβε την ΑΕΚ κατά το διάστημα Ιούνιος-Σεπτέμβριος 2012,Τέλος ο Βλάχος από την ΑΕΚ, www.contra.gr συγκεκριμένα για τις 5 πρώτες αγωνιστικές του πρωταθλήματος 2012-13,Vlachos: League 12/13, transfermarkt.com, με λάθος συμπερίληψη του ΑΕΚ-Κέρκυρα 1-1 στις 06/10 (μεταξύ απομάκρυνσης Βλάχου και πρόσληψης Λίνεν, υπηρεσιακός τεχνικός ο Μ. Παπαδόπουλος: ) στη λήξη του οποίου ο σύλλογος υποβιβάστηκε για πρώτη φορά στην ιστορία του.

Τον Ιανουάριο του 2015 ανακοινώθηκε η πρόσληψή του από την Καλλονή.Τα "κλειδιά" της Καλλονής στον Βλάχο, www.sport-fm.gr

Τον Αύγουστο του 2022 ανακοινώθηκε η πρόσληψη του σαν τεχνικός διευθυντής στην Α.Ε. Μυκόνου.

 Παραπομπές 

 Εξωτερικοί σύνδεσμοι 
 Ο Βαγγέλης Βλάχος στο soccerway
 Το προφίλ του Βαγγέλη Βλάχου στο transfermarkt
 Η καριέρα του Βαγγέλη Βλάχου στο national football teams

Κατηγορία:Έλληνες ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Παναθηναϊκού
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Προπονητές ποδοσφαίρου Α.Ο. Ξάνθης
Κατηγορία:Προπονητές ποδοσφαίρου Παναχαϊκής
Κατηγορία:Προπονητές ποδοσφαίρου Απόλλων Καλαμαριάς
Κατηγορία:Προπονητές ποδοσφαίρου Γ.Σ. Καλλιθέας
Κατηγορία:Προπονητές ποδοσφαίρου Ιωνικού Νίκαιας
Κατηγορία:Προπονητές ποδοσφαίρου ΟΦΗ
Κατηγορία:Προπονητές ποδοσφαίρου Πανιωνίου
Κατηγορία:Προπονητές ποδοσφαίρου Αστέρα Τρίπολης
Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως
Κατηγορία:Προπονητές ποδοσφαίρου ΑΕΛ Καλλονής